Kiauneliškio dviviršūnė pušis

Kiauneliškio dviviršūnė pušis – 2014 metų duomenimis, buvo aukščiausia paprastoji pušis (Pinus sylvestris) Lietuvoje ir trečias pagal aukštį Lietuvos medis. Auga Kiauneliškio gamtiniame rezervate, esančiame Labanoro girioje maždaug tarp Kaltanėnų ir Labanoro, netoli nuo  kelio. Augimvietės vietovė banguota. Artimiausias miestas – Švenčionėliai.

Lietuvos Respublikos aplinkos ministro 2017 m. balandžio 10 d. įsakymu Nr. D1-288 ši pušis paskelbta valstybės saugomu gamtos paveldo objektu ir įvardyta Aukščiausia Lietuvos pušimi.Saugomų teritorijų valstybės kadastras 

 Duomenys 
 Medžio rūšis – paprastoji pušis ('Pinus sylvestris L.)
 Medžio aukštis – 44,0 mlrt.lt / Urėdas: atradau aukštesnę už aukščiausią Lietuvos pušį, 2014 m. gruodžio 7 d.
 Kamieno skersmuo 66 cm
 Kamieno apimtis 1,3 m aukštyje – 2,08 m
 Amžius –  200 metų. (2016 m duomenimis)
 Tūris – 10 ktm
 Kiti duomenys – šiek tiek pasvirusi ir maždaug 30 m aukštyje išsišakojusi į dvi viršūnes.

 Istorija 

Švenčionėlių miškų urėdijos miškininkas Jonas Barzdėnas, Antaliedės girininkijoje pastebėjo šią pušį apie 2004–2005 m. 2006 m. kovo 22 d. iš Kauno atvykęs miško genetinių išteklių specialistas įkopė į pušį, o kai iki pačios viršūnės įkopti buvo neįmanoma, iki jos iškėlė lazdą, nuo kurios žemyn nuleido matavimo juostą ir taip išmatavo jos aukštį. 2014 m. Kiauneliškio pušis pripažinta aukščiausia Lietuvos pušimi.

 Galerija 

 Taip pat skaitykite 
 Punios šilo pušis

 Šaltiniai 

 Nuorodos 
 lzinios.lt / Punios pušis – jau be karūnos, 2014 m. gruodžio mėn. 7 d.
 aukstaitijosgidas.lt / Atradimai Labanore: aukščiausia pušis, žieminiai grybai, netikras raganosis , 2014 m. gruodžio mėn. 6 d.
 grynas.delfi.lt / Miškininkas: atradau aukštesnę už aukščiausią Lietuvos pušį, 2014 m. gruodžio mėn. 7 d.
 dendro.lt / Paprastosios pušies formos Lietuvos miškuose , V.Ramanauskas, Lietuvos dendrologų draugija
 conifers.org / Pinus sylvestris Anglų k.

Kategorija:Švenčionių rajono paveldas
Kategorija:Lietuvos gamtos paveldo objektai